
ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «Ίδρυμα Αδελφών Παναγιώτη, Γεωργίου 
και Κωνσταντίνου I. Βαρβέρη» και κύρωση του Ορ¬ 
γανισμού αυτού. . 1 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΘΗΡΑΣ - ΠΕΤΡΟΣ Μ. ΝΟΜΙ¬ 
ΚΟΣ» και κύρωση του Οργανισμού αυτού. . 2 

Έγκριση σύστασης του κοινωφελούς ιδρύματος με την επω¬ 
νυμία «Ίδρυμα Αδελφών Παναγιώτη, Γεωργίου και Κων¬ 
σταντίνου I. Βαρβέρη» και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 16.2.1984 ιδιόγραφη διαθήκη του Κων/νου 1ω- 
άννου Βαρβέρη, που δημοσιεύθηκε με το αριθ. 32/ 
22.1.1987 πρακτικό του Μον. Πρωτοδικείου Κοζάνης, με την “ 
οποία συστήθηκε κοινωφελές ίδρυμα με την επωνυμία 
«Ίδρυμα Αδελφών Παναγιώτη, Γεωργίου και Κωνσταντίνου I. 
Βαρβέρη» και με έδρα το Δήμο Νεάπολης. 

2. Τις διατάξεις των άρθρων: α) 95 και 98 του Α.Ν. 2039/ 
39, β) 101 και 119 του Εισαγωγικού Νόμου του Αστικού Κώ¬ 
δικα και γ) 108 και 110 του Αστικού Κώδικα. 

3. Την από 30.10.1992 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Υ. 1847/1078399/1182/7.8.1992 κοινή 
απόφαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 525/Β/14.8.1992). 

Με πρόταση του Υπουργού Εθνικής Παιδείας και θρησκευ¬ 
μάτων και του Υφυπουργού Οικονομικών, αποφασίζουμε: 

Αρθρο μόνο. 

1. Εγκρίνουμε τη σύσταση του κοινωφελούς ιδρύματος.με 
την επωνυμία «Ίδρυμα Αδελφών Παναγιώτη, Γεωργίου και 
Κωνσταντίνου I. Βαρβέρη», η οποία έγινε από τον Κωνστα¬ 


ντίνο Ιωάννου Βαρβέρη με την από 16.2.1984 ιδιόγραφη δια¬ 
θήκη του, που δημοσιεύθηκε με το αριθ. 32/22.1.1987 πρα¬ 
κτικό του Μον. Πρωτοδικείου Κοζάνης. 

Το Ιδρυμα τούτο αποτελεί νομικό πρόσωπο ιδιωτικού δι¬ 
καίου υπάγεται στην εποπτεία και τον έλεγχο των Υπουργών 
Οικονομικών και Εθνικής Παιδείας και θρησκευμάτων και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού,-του Α.Ν. 2039/39 και 
των διαταγμάτων, που εκδόθηκαν ή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκατρία (13) άρθρα 
και καταχωρίζεται παρακάτω: 

^ ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «Ίδρυμα Αδελφών Παναγιώτη, Γεωργίου και 
Κωνσταντίνου I. Βαρβέρη». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Ίδρυμα Αδελ¬ 
φών Παναγιώτη, Γεωργίου και Κωνσταντίνου I. Βαρβέρη» που 
συστάθηκε από τον Κωνσταντίνο Ιωαν. Βαρβέρη με την από 
16.2.1984 ιδιόγραφη διαθήκη του, η οποία δημοσιεύθηκε με 
το αριθ. 32/22.1.1987 πρακτικό του Μον. Πρωτοδικείου Κο¬ 
ζάνης, αποτελεί νομικό πρόσωπο ιδιωτικού δικαίου και διέπε- 
ται από τις διατάξεις της παραπάνω συστατικής πράξης, του 
παρόντος οργανισμού του Α.Ν. 2039/39, όπως κάθε φορά 
ισχύει ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι ο Δήμος Νεάπολης. 

3. Η σφραγίδα του ιδρύματος είναι στρογγυλή και αναγρά¬ 
φει περιμετρικά μέσα σε πλαίσια, την επωνυμία του ιδρύμα¬ 
τος και στο μέσον αυτής την έδρα και το έτος έγκρισης της 
σύστασής του. 

Άρθρο 2. 

Σκοπός 

Σκοπός του Ιδρύματος είναι η χορήγηση υποτροφιών σε 
δύο (2) φοιτητές των Ανωτάτων Εκπαιδευτικών Ιδρυμάτων, 
από τους επιτυχόντες το ίδιο έτος στα Ιδρύματα αυτά για μία 
τετραετία, που κατάγονται και διαμένουν μόνιμα στη Σιάτιστα 
και Νεάπολη, έναν από κάθε πόλη. 

Σε περίπτωση δε υπάρξεως πλεονάσματος των εσόδων του 
ιδρύματος θα χορηγείται υποτροφία και σε τρίτο φοιτητή κατά 
τους ορισμούς της διαθήκης ήτοι την πρώτη τετραετία σε δύο 
(2) φοιτητές από τη Νεάπολη και ένα (1) από τη Σιάτιστα και 
εναλλάξ. 

Αρθρο 3. 

Περιούσια - Πόροι 

1. Περιουσία του Ιδρύματος αποτελούν: 

α) Ένας αγρός στη θέση «Τσαπουρνιά» Νεάπολης, έκτασης 
21 στρεμμάτων. 

β) Ένας αγρός στη θέση «Τσιγγόδενδρο» Νεάπολης, έκτα¬ 
σης 11 στρεμμάτων. 

γ) Ένας αγρός στη θέση «Σιάτρα» Νεάπολης, έκτασης 15 
στρεμμάτων. 

δ) Ένας αγρός στη θέση «Κακόσι» φυτώριον Νεάπολης 
έκτασης 10 στρεμμάτων. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών 
του στοιχείων. 

β) Οι τόκοι από τις καταθέσεις του σε Τράπεζες ή άλλους 
Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές οποιοσδήποτε φυσι¬ 
κού ή νομικού προσώπου προς αυτό. 

Αρθρο 4. 

/ 

Επιλογή και ανακήρυξη υποτρόφων 

1. Δικαίωμα υποτροφίας έχουν δύο (2) απόφοιτοι δευτερο¬ 
βάθμιας εκπαίδευσης που πέτυχαν στις εισαγωγικές εξετά¬ 
σεις των Ανωτάτων Δημοσίων Εκπαιδευτικών ιδρυμάτων, από 
τους οποίους ο ένας θα κατάγεται και θα διαμένει μόνιμα στη 
Σιάτιστα και ο άλλος στη Νεάπολη. 

Η υποτροφία θα δίνεται για μία τετραετία με κριτήρια το 
βαθμό εισόδου και την οικονομική κατάσταση των φοιτητών, 
εξαιρουμένων των υπερβολικά ευπόρων. 

Σε περίπτωση επάρκειας των εσόδων του ιδρύματος δι¬ 
καιούται υποτροφία και τρίτος φοιτητής για μία επίσης τετρα¬ 
ετία, ήτοι την πρώτη τετραετία δύο (2) φοιτητές από τη Νεά¬ 
πολη και ένας (1) από τη Σιάτιστα και την άλλη τετραετία αντί¬ 
στροφα κ.ο.κ. 

2. Η επιλογή και ανακήρυξη των υποτρόφων, γίνεται χωρίς 
διαγωνισμό, σύμφωνα με τις διατάξεις της συστατικής πράξης 
του ιδρύματος, του παρόντος Οργανισμού, του Α.Ν. 2039/39 
και του από 18.8.1991 Καν. Δ/τος (ΦΕΚ 286/Α/ 
29.8.1941). 

3. Τα Δημοτικά Συμβούλια του Δήμου Σιάτιστας και του Δή¬ 
μου Νεάπολης με σχετική πρόσκλησή τους η οποία τοιχοκο- 
λείται στά Δημοτικά Καταστήματα και όπου αλλού κρίνεται 
σκόπιμο και δημοσιεύεται 45 ημέρες τουλάχιστον πριν από 
την ημέρα επιλογής, δύο φορές σε δύο τοπικές εφημερίδες 
και μία φορά σε δύο εφημερίδες των Αθηνών), κατά προτί¬ 
μηση ημερήσιες, καλεί τους ενδιαφερόμενους να υποβά¬ 
λουν, μέσα σε ορισμένη προθεσμία που καθορίζεται στην 
πρόσκληση, τα παρακάτω δικαιολογητικά: 

α) Πιστοποιητικό σπουδών της Σχολής, στην οποία έχουν 
εγγραφεί ως πρωτοετείς φοιτητές, στο οποίο θα φαίνεται ο 
βαθμός εισόδου τους. 

β) Πιστοποιητικό γεννήσεώς τους, στο οποίο θα φαίνεται», 
για μεν τους φοιτητές της Σιάτιστας ότι κατάγονται και διαμέ¬ 
νουν μόνιμα στη Σιάτιστα για δε τους φοιτητές της Νεάπολης 
ότι κατάγονται και διαμένουν μόνιμα στη Νεάπολη. 


γ) Εκκαθαριστικό σημείωμα φόρου εισοδήματος ή αντί¬ 
γραφο της δήλωσης φορολογίας εισοδήματος περί των εισο¬ 
δημάτων αυτών και των γονέων τους. 

δ) Υπεύθυνη δήλωση Ν. 1599/1986 ότι δεν παίρνει άλλη 
υποτροφία. 

ε) Πιστοποιητικό Ποινικού Μητρώου. 

στ) Οποιοδήποτε άλλο στοιχείο κρίνουν απαραίτητο τα Δη¬ 
μοτικά Συμβούλια Σιάτιστας και Νεάπολης. 

4. Στην παραπάνω πρόσκληση αναφέρεται ο αριθμός των 
υποτροφιών, οι προϋποθέσεις απονομής της υποτροφίας και 
τα απαιτούμενα δικαιολογητικά, ημερομηνία υποβολής των 
δικαιολογητικών, το ποσό της υποτροφίας, ως και οποιαδή¬ 
ποτε άλλα στοιχεία κρίνουν απαραίτητα τα Δημοτικά Συμβού¬ 
λια. 

Περί της τοιχοκόλλησης της πρόσκλησης υποτροφιών, συ- 
ντάσσεται σχετικό πρακτικό. 

5. Τα Δημοτικά Συμβούλια Σιάτιστας και Νεάπολης υποχρε- 
ούνται, μέσα σε προθεσμία τριάντα (30) ημερών από τη λήξη 
της προθεσμίας στην επιλογή των φοιτητών που δικαιούνται 
υποτροφίας και στη συνέχεια θα διαβιβάζουν τα δικαιολογη- 
τικά στο Διοικητικό Συμβούλιο του Ιδρύματος, το οποίο με 
πράξη του θα ανακηρύσσει τους υποτρόφους. 

Η πράξη ανακήρυξης των υποτρόφων τοιχοκολλείται στα 
Δημοτικά Καταστήματα και καλούνται οι ενδιαφερόμενό! να 
υποβάλλουν, εφόσον το επιθυμούν μέσα σε προθεσμία δέκα 
(10) ημερών από την τοιχοκόλληση αυτής στα Δημοτικά κατα¬ 
στήματα, ένσταση κατά της πράξής αυτής. 

Περί της τοιχοκόλλησης αυτής συντάσσεται μέσα στην πα¬ 
ραπάνω προθεσμία των δέκα (10) ημερών πρακτικό με από¬ 
δειξη παραλαβής στον οριζόμενο προς τούτο εκπρόσωπο του 
Διοικητικού Συμβουλίου. 

6. Μετά την πάροδο της παραπάνω.δεκαήμερης προθε¬ 
σμίας, το Διοικητικό Συμβούλιο του ιδρύματος υποβάλλει όλα 
τα δικαιολογητικά της επιλογής και ανακήρυξης των υποτρό¬ 
φων του ιδρύματος, μαζί με τις τυχόν ενστάσεις κατά του πί¬ 
νακα επιλογής τούτων και τις απόψεις του επ’ αυτών, στο Νο¬ 
μάρχη Κοζάνης, ο οποίος τα διαβιβάζει με τις δικές του παρα¬ 
τηρήσεις στο Υπουργείο Οικονομικών. 

7. Με απόφαση του Υπουργού των Οικονομικών, μετά σύμ¬ 
φωνα αιτιολογημένη γνωμοδότηση του Συμβουλίου Εθνικών 
Κληροδοτημάτων, εγκρίνεται ή τροποποείται, ως προς 
όλους, ή μη προς μερικούς υποψήφιους, η πράξη επιλογής 
και ανακήρυξης υποτρόφων του ιδρύματος, εφόσον δεν έγινε 
σύμφωνα με τη συστατική πράξη ή τον Οργανισμό ή τις διατά¬ 
ξεις που ισχύουν. 

Η πράξη ανακήρυξης υποτρόφων εκτελείται, μετά από την 
κατά τ’ ανωτέρω εγκριτική ή τροποποιητική απόφαση του 
Υπουργού Οικονομικών. 

8. Ο αριθμός των υποτροφιών και το ποσό της μηνιαίας 
υποτροφίας κάθε υποτρόφου καθορίζεται με απόφαση του 
Διοικητικού Συμβουλίου ανάλογα με την επάρκεια των εσό¬ 
δων του ιδρύματος, πάντοτε όμως μέσα στα όρια που ορίζο¬ 
νται από τις διατάξεις της συστατικής πράξης του ιδρύματος, 
του άρθρου 54 του Α.Ν. 2039/1939 και του άρθρου 28 του 
από 18.8.1941 σχετικού Καν. Δ/τος. 

9. Οι υποτροφίες καταβάλλονται στους δικαιούχους σύμ¬ 
φωνα με τις διατάξεις του από 18.8.1941 Καν. Δ/τος (ΦΕΚ 
286/Α/23.8.1941). 

10. Η χορήγηση της υποτροφίας διακόπτεται όταν συντρέ¬ 
χουν οι προϋποθέσεις που ορίζονται από τις διατάξεις της συ¬ 
στατικής πράξης του ιδρύματος και του άρθρου 29 του παρα¬ 
πάνω Κανονιστικού Διατάγματος, οι οποίες διαπιστώνονται με 

πράξη του Διοικητικού Συμοβυλίου του Ιδρύματος, πού έχει 
υποχρέωση να παρακολουθεί την όλη πορεία των σπουδών 
των υποτρόφων και να αξιώνει απ’ αυτούς την υποβολή, κάθε 
έτος, αποδεικτικών στοιχείων της κανονικής φοίτησής του. 

Η μη υποβολή των ζητηθέντων αποδεικτικών στοιχείων συ¬ 
νεπάγεται τη διακοπή της υποτροφίας. 

Αρθρο 5. 

Διοίκηση 

1. Το ίδρυμα διοικείται από εξαμελές Διοικητικό Συμβούλιο 
που αποτελείται από τους: 

α) Κάθε φορά Δήμαρχο Σιάτιστας 

β) Κάθε φορά Πρόεδρο Δημοτικού Συμβουλίου Σιάτιστας 

γ) Κάθε φορά Δήμαρχο Νεάπολης 

δ) Ιωάννη Δ. Σκούρτη, δικηγόρο 

ε) Ξενοφώντα Ηλία Λιάκο, Έμπορο και 

στ) Γεώργιο Αλμπάνη, κτηματία. 

2. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Πρόεδρο, τον Αντιπρόε¬ 
δρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανι¬ 
κανότητας, θανάτου ή αντικατάστασης, για οποιοδήποτε νό¬ 
μιμο λόγο, κάποιου από τα μέλη του Διοικητικού Συμβουλίου, 
η κενή θέση συμπληρώνεται με απόφαση των υπολοίπων με¬ 
λών, σύμφωνα με τις διατάξεις της συστατικής πράξης και του 
άρθρου 99 του Α.Ν. 2039/39 από τους μόνιμους κατοίκους 
της Νεάπολης και αν είναι δυνατόν από τους γνωστούς και φί¬ 
λους της οικογένειας Ιωάννου Βαρβέρη. 

4. Το Διοικητικό Συμβούλιο συνεδριάζει τακτικά κάθε εξά¬ 
μηνο και έκτακτα οπότε το ζητήσει ο Πρόεδρος ή τρία (3) από 
τα μέλη του, με γραπτή αίτησή τους προς τον Πρόεδρο, πά¬ 
ντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα 
παρόντα μέλη είναι περισσότερα από τα απόντα. Μεταξύ των 
παρόντων πρέπει υποχρεωτικά να είναι και ο Πρόεδρος ή ο 
νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ισο- 
ψηφίας υπερισχύει η γνώμη με την οποία συγτάσσεται ο Πρό¬ 
εδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνεχείς συ¬ 
νεδριάσεις, θεωρείται ότι έχει παραιτηθεί και η κενή θέση αυ¬ 
τού συμπληρώνεται κατά τα οριζόμενα στην παρ. 3 του παρό¬ 
ντος άρθρου. 

8. Σε κάθε συνεδρίαση του Διοικητικού Συμβουλίου τηρού¬ 
νται πρακτικά, στα οποία καταχωρίζονται όλες οι αποφάσεις 
που λαμβάνονται από αυτό, καθώς και η γνώμη των μελών που 
τυχόν διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορικών 
ή άλλων εξόδων που δαπάνησαν για την εκτέλση υπηρεσίας 
του ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματοποιή¬ 
θηκαν νόμιμα. 

Αρθρο 6. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα 


που αφορά στη διοίκηση και στη λειτουργία του, τη διάθεση 
των πόρων αυτού, καθώς και για κάθε ενέργεια που σχετίζε¬ 
ται με την εκπλήρωση του σκοπού του, πάντοτε όμως σύμ¬ 
φωνα με τις διατάξεις της συστατικής πράξης, του παρόντος 
οργανισμού του ΑΝ 2039/39 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου, καθώς 
και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικονομι¬ 
κών ή Νομάρχη Κοζάνης) τον προϋπολογισμό και απολογισμό 
του ιδρύματος, σύμφωνα με τις διατάξεις των άρθρων 101 και 
102 του Α.Ν. 2039/39 και του από 20.12.1939 Β. Δ/τος 
(ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπικού 
του ιδρύματος, με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. Προσ¬ 
διορίζει τα δικαιώματα, τις υποχρεώσεις και τα ειδικότερα κα¬ 
θήκοντα του πραπάνω προσωπικού, καθώς και την αμοιβή 
του, σύμφωνα με τους όρους των συλλογικών συμβάσεων ερ¬ 
γασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευερ¬ 
γετών και δωρητών του ιδρύματος. 

Αρθρο 7. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, καθώς 
και στις σχέσεις του με κάθε τρίτο, αυτοπροσώπως ή με πρό¬ 
σωπο που ορίζεται απ’ αυτόν και εγκρίνεται με απόφαση του 
Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και 
διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη του 
Διοικητικού Συμβουλίου δέκα πέντε (15) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερή¬ 
σια διάταξη των θεμάτων που θα συζητηθούν, την οποία και 
υπογράφει, θέμα που δεν περιλαμβάνεται σ’ αυτήν δεν συζη- 
τείται, εκτός αν πρόκειται για επείγουσα υπόθεση και συμφω¬ 
νήσει γι’ αυτό η πλειοψηφία των παρόντων μελών του Διοικη¬ 
τικού Συμβουλίου. 

δ) Εισηγείται στο Διοικητικό Συμβούλιο τα θέματα της συ¬ 
ζήτησης. Μπορεί όμως, όποτε κρίνει σκόπιμο, να αναθέτει 
την εισήγηση διαφόρων θεμάτων σε άλλο μέλος του Διοικητι¬ 
κού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύμα¬ 
τος, εκτελεί τις αποφάσεις του Διοικητικού Συμβουλίου και 

ενεργεί σύμφωνα με τις ειδικές εξουσιοδοτήσεις και εντολές 
αυτού. 

2. Τον Πρόεδρο, όταν απουσιάζει ή κωλύεται, αναπληρώνει 
ο Αντιπρόεδρος και σε περίπτωση απουσίας ή κωλύματος 
τούτου, άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 8. 

Αρμοδιότητες Γραμματέα 

1. Ο Γραμματέας του ιδρύματος: 

α) συνυπογράφει με τον Πρόεδρο κάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την 
καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών), να βοηθείται από υπάλληλο του ιδρύματος, την ευ¬ 
θύνη όμως για τις ενέργειες τούτου φέρει πέντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διλπλότυπες αποδείξεις. 

β) Καταθέτει τα έσοδα του, ιδρύματος, σε ένα από τα πιστω¬ 
τικά ιδρύματα που ορίζονται στο άρθρο 73 του Α.Ν. 2039/39, 
έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή έκτακτων και επει- 
γουσών δαπανών του ιδρύματος, το ύψος του οποίου καθορί¬ 
ζεται με απόφαση του Διοικητικού Συμβουλίου στην αρχή 
κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απολο¬ 
γισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Αρθρο 10. 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λήγει 
την 31η Δεκεμβρίου τού ίδιου έτους. 

Κατ' εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβέρνηση του 
σχετικού Π. Δ/τος έγκρισης της σύστασης του ιδρύματος, η 
οποία μπορεί να παραταθεί μέχρι την 31η Δεκεμβρίου του 
επόμενου ημερολογιακού έτους, με απόφαση του Διοικητι¬ 
κού Συμβουλίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 


και απολογισμό εσόδων και εξόδων, που καταρτίζονται σύμ¬ 
φωνα με τις διατάξεις των άρθρων 101 και 102 του Α.Ν. 
2039/39 και του από 20.12.1939 σχετικού Δ/τος (ΦΕΚ 552/ 
Α/22.12.1939). 

Άρθρο 11. 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμ¬ 
βουλίου. 

γ) Βιβλίο λογιστικής.παρακολούθησης, στο οποίο καταχω¬ 
ρίζονται με χρονολογική σειρά και με λογιστική τάξη, όλα τα 
έσοδα και έξοδα του ιδρύματος που πραγματοποιούνται στη 
διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται 
τα ονόματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρθρου 34 
του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό 
Συμβούλιο αποφασίζει την τήρηση και άλλων βιβλίων και στοι¬ 
χείων, τα οποία κρίνει ότι είναι απαραίτητα για την παρακο¬ 
λούθηση της διαχείρισης της περιουσίας του ιδρύματος και 
της εκτέλεσης των σκοπών του. 

Άρθρο 12. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να 
συμπληρωθεί με Προεδρικό Διάταγμα, σύμφωνα με τις διατά¬ 
ξεις των άρθρων 98 του Α.Ν. 2039/39 και 110 και 119 του 
Αστικού Κώδικα, ύστερα από πρόταση του Διοικητικού Συμ¬ 
βουλίου. 

Άρθρο 13. 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε 
λόγο, η περιουσία του περιέρχεται στους Δήμους Σιάτιστας 
και Νεάπολης για την εκτέλεση του ίδιου σκοπού. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΟΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΣΟΥΦΛΙΑΣ 

( 2 ) 

Έγκριση σύστασης του κοινωφελούς ιδρύματος με την επω¬ 
νυμία «ΙΔΡΥΜΑ ΘΗΡΑΣ - ΠΕΤΡΟΣ Μ. ΝΟΜΙΚΟΣ» και κύ¬ 
ρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 9605/22.4.1992 πράξη της Συμβολαιογράφου 
Πειραιά Ζαφειρίας Σουρή - Κωνσταντίνου, όπως τροποποιή¬ 
θηκε με την αριθ. 9837/26.6.1991 πράξη της ίδιας Συμβο¬ 
λαιογράφου, με τις οποίες ο Πέτρος Νομικός τουΜάρκου σύ¬ 
στησε κοινωφελές ίδρυμα με την επωνυμία «ΙΔΡΥΜΑ ΘΗΡΑΣ 
- ΠΕΤΡΟΣ Μ. ΝΟΜΙΚΟΣ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/ 
39. β) 101 και 119 του Εισαγωγικού Νόμου του Αστικού Κώ¬ 
δικα και γ) 108 και 110 του Αστικού Κώδικα. 

3. Την από 30.10.1992 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Υ. 1847/1078399/1182/0001/ 7.8.1992 
κοινή απόφαση του Πρωθυπουργού και του Υπουργού Οικο¬ 
νομικών, με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 525/Β/ 
14.8.1992). 

Με πρόταση του Υπουργού Πολιτισμού και του Υφυπουρ¬ 
γού Οικονομικών, αποφασίζουμε: 

Αρθρο μόνο. 

1. Εγκρίνουμε τη σύσταση του κοινωφελούς ιδρύματος με 
την επωνυμία «ΙΔΡΥΜΑ ΘΗΡΑΣ - ΠΕΤΡΟΣ Μ. ΝΟΜΙΚΟΣ» η 
οποία έγινε από τον Πέτρο Μάρκου Νομικό με την αριθ. 
9605/22.4.1992 πράξη της Συμβολαιογράφου Πειραιά Ζα¬ 
φειρίας Σουρή Κωνσταντίνου, όπως τροποποιήθηκε με την 
αριθ. 9837/26.6.1992 πράξη της ίδιας Συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών 
Οικονομικών και Πολιτισμού και διέπεται από τις διατάξεις 
των παραπάνω συστατικών του πράξεων, του παρακάτω ορ¬ 
γανισμού, του Α.Ν. 2039/39 και των διαταγμάτων, που εκδό- 
θηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκατρία (13) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΘΗΡΑΣ - ΠΕΤΡΟΣ Μ. ΝΟΜΙΚΟΣ». 

Αρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΘΗ¬ 
ΡΑΣ - ΠΕΤΡΟΣ Μ. ΝΟΜΙΚΟΣ» που συστήθηκε από τον Πέτρο 
Μάρκου Νομικό με την αριθ. 9605/22.4.1992 πράξη της Συμ¬ 
βολαιογράφου Πειραιά Ζαφειρίας Σουρή- Κωνσταντίνου, 
όπως τροποποιήθηκε με την αριθ. 9837/26.6.1992 πράξη 
της ίδιας Συμβολαιογράφου, αποτελεί νομικό πρόσωπο ιδιω¬ 
τικού δικαίου και διέπεται από τις διατάξεις των παραπάνω 
συστατικών πράξεων, του παρόντος οργανισμού του Α.Ν. 
2039/39, όπως κάθε φορά ισχύει ο νόμος αυτός και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η Αθήνα. 


Το ίδρυμα έχει τη δυνατότητα δημιουργίας και υποστήριξης 
γραφείων και δραστηριοτήτων σε οποιοδήποτε άλλο Δήμο ή 
Κοινότητα του Ελλαδικού χώρου και σε οποιαδήποτε χώρα 
του εξωτεριού κριθεί αναγκαίο, την ευθύνη όμως για τις ενέρ¬ 
γειες των προσώπων που θα πλαισιώνουν τα γραφεία αυτά 
έναντι της εποπτεύουσας αρχής θα έχει πάντοτε το Διοικη¬ 
τικό Συμβούλιο του Ιδρύματος. 

3. Η σφραγίδα του ιδρύματος είναι στρογγυλή και αναγρά¬ 
φει περιμετρικά μέσα στο πλαίσιο, την επωνυμία του ιδρύμα¬ 
τος «ΙΔΡΥΜΑ ΘΗΡΑΣ - ΠΕΤΡΟΣ Μ. ΝΟΜΙΚΟΣ» και στο μέ¬ 
σον αυτής την έδρα και το έτος έγκρισης της σύστασής του. 

Άρθρο 2. 

Σκοποί 

Το ίδρυμα έχει τους εξής σκοπούς: 

α) Την Έρευνα και Συλλογή, Ανάλυση και Σύνθεση, την Πα¬ 
ραγωγή και Διοχέτευση πολιτιστικών, επιστημονικών και κοι¬ 
νωνικών στοιχείων που έχουν σχέση με την ευημερία και οικο¬ 
νομική και πολιτιστική εξέλιξη της περιοχής της νήσου Θήρας 
και των ομόρων αυτής νήσων και νησίδων, καθώς και την αξιο¬ 
ποίηση της περιοχής αυτής, και τη μελέτη των υπαρχόντων 
γεωλογικών και ηφαιστειολογικών φαινομένων και την προ¬ 
βολή αυτών σε εθνικό, κοινοτικό και παγκόσμιο επίπεδο. 

β) Την υποστήριξη πρωτοβουλιών για την υλοποίηση δρα¬ 
στηριοτήτων που στοχεύουν στη διάδοση των Γ ραμμάτων και 
των Τεχνών, την προβολή και διάδοση του αρχαίου Κυκλαδι¬ 
κού πολιτισμού, των γεωλογικών και φυσικών φαινομένων του 
περιβάλλοντος της νήσου Θήρας, των ομόρων αυτής νήσων 
και νησίδων καθώς και του Αιγαίίκού χώρου και πολιτισμού γε¬ 
νικότερα. 

γ) Την προώθηση δραστηριότητων για τη διατήρηση και 
αναπαλαίωση παραδοσιακών κτισμάτων και οικισμών και την 
προστασία του φυσικού κάλλούς της Καλντέρας της νήσου 
Θήρας. 

δ) Τη διοργάνωση εθνικών και διεθνών Συνεδρίων, Σεμινα¬ 
ρίων, Ημερίδων, Διαλέξεων κ.λπ. πάνω σε παρεμφερή θέ¬ 
ματα ως και οποιεσδήποτε άλλες εκδηλώσεις βοηθούν στην 
ανάπτυξη της κοινωνικής και πολιτιστικής υποδομής της πε¬ 
ριοχής της νήσου Θήρας. 

ε) Εκδόσεις, έντυπα, μεταφράσεις και γενικά οτιδήποτε 
χρειάζεται για τη διοχέτευση πληροφοριακού υλικού με θέ¬ 
ματα σχετικά με την τοπική ανάπτυξη και την καταγραφή και 
διατήρηση της πολιτιστικής κληρονομιάς της περιοχής της 
νήσου Θήρας, των ομόρων αυτής νήσων και νησίδων και του 
Αιαγαιϊκού πολιτισμού γενικότερα: 

ζ) Την παντός είδους συνεργασία με αντίστοιχα ιδρύματα, 
του εσωτερικού και εξωτερικού, με εταιρείες, Πανεπιστήμια, 
Ινστιτούτα ή άλλους και οιουσδήποτε φορείς για την επίτευξη 
των σκοπών. 

η) Την ενίσχυση και υποστήριξη δραστηριοτήτων για την 
πραγματοποίηση των παραπάνω σκοπών και από άλλους φο¬ 
ρείς και κάθε άλλη σύννομη και ειδικότερα μέσα στο πνεύμα, 
που διέπει τον Α.Ν. 2039/1939, ενέργεια που θα έκρινε πρό¬ 
σφορη το Διοικ. Συμβούλιο. 

2. Οποιαδήποτε ενέργεια για την επίτευξη των παραπάνω 
σκοπών που άπτεταϊ της Αρχαιολογίας Νομοθεσίας θα τυγχά¬ 
νει της εγκρίσεως της Αρχαιολογικής Υπηρεσίας. 

Άρθρο 3. 

Τρόποι και μέσα προς επίτευξη των σκοπών 

Το ίδρυμα για να επιτύχει τους σκοπούς του και να αξιοποιή- 
σει με άριστο τρόπο τους υλικούς και πνευματικούς πόρους: 

- Οργανώνει συναντήσεις, συνέδρια, σεμινάρια, εκθέσεις, 
εκδηλώσεις στη νήσο Θήρα καθώς και σε άλλα μέρη της Ελ¬ 
λάδος και του Εξωτερικού. 

- Συνεργάζεται με αντίστοιχα ιδρύματα του Εσωτερικού και 
του Εξωτερικού, με τις Υπηρεσίες και τους Οργανισμούς της 
Ευρωπαϊκής Κοινότητας, με Επιχειρήσεις, Διακρατικούς ή 
Διεθνείς Οργανισμούς, Ενώσεις, Συνεταιρισμούς, Ομίλους 
καθώς και με κάθε άλλο φορέα με παρόμοιες δραστηριότητες 
ή που δείχνει ενδιαφέρον για τους σκοπούς του Ιδρύμα¬ 
τος. 

- Αναλαμβάνει για λογαριασμό των προαναφερομένων την 
πραγματοποίηση προγραμμάτων σύμφωνα με τις εκάστοτε 
συμφωνίες. 

- Συμμετέχει σε Εθνικά, Ευρωπαϊκά ή και Διεθνή Δίκτυα με 
επιστημονικές - , καλλιτεχνικές και πολιτιστικές δραστηριότη¬ 
τες. 

- Παρέχει ύστερα από ειδική συμφωνία τους χώρους και τις 
εγκαταστάσεις που στο μέλλον τυχόν αποκτήσει για δραστη¬ 
ριότητες σε άλλους φορείς, εφόσον οι δραστηριότητες αυτές 
εξυπηρετούν άμεσα ή έμμεσα τους σκοπούς του Ιδρύματος" 
και συμβάλλουν στην προβολή του. 

- Δέχεται χρηματοδοτήσεις, δωρεές και οικονομικές ενι¬ 
σχύσεις, από Φορείς εσωτερικού και εξωτερικού που θα ήθε¬ 
λαν να συμβάλλουν σοβαρά στο έργο του Ιδρύματος. 

- Εξασφαλίζει τη λειτουργία, τη συντήρηση και την ανά¬ 
πτυξη της κτιριακής υποδομής που στο μέλλον τυχόν αποκτή¬ 
σει καθώς και του λοιπού εξοπλισμού που είναι απαραίτητα 
για τους σκοπούς και τις δραστηριότητες του Ιδρύματος, ως 
επίσης μεριμνά για τη διατήρηση και συντήρηση κτηματικής 
περιουσίας που τυχόν στο μέλλον αποκτήσει. 

- Παράγει ή συμμετέχει στην παραγωγή και τη διάδοση των 
προϊόντων που προκύπτουν από τις δραστηριότητές του, 
όπως βιβλία, νίάβο, κινηματογραφικές ταινίες, έντυπα, δελ¬ 
τία, περιοδικά, αφίσσες, δίσκους, εκθέσεις, συλλογές αντι¬ 
κειμένων, εκδηλώσεις, βραβεία, διαγωνισμούς κ.λπ. 

-Σχεδιάζει και πραγματοποιεί με δική του χρηματοδότηση ή 
με συγχρηματοδότηση, προγράμματα έρευνας στους χώρους 
της επιστήμης, της τέχνης και του πολιτισμού. 

- Αναζητεί και αναθέτει την εκτέλεση ορισμένων εργασιών 
σε άλλους φορείς με συγκεκριμένες συμφωνίες. 

- Φροντίζει για την ύπαρξη πλήρους και σύγχρονης υποδο¬ 
μής για τις δραστηριότητες του ιδρύματος, όπως χώροι υπο¬ 
δομής, παραμονής και εργασίας, βιβλιοθήκη, εξοπλισμός εκ¬ 
θέσεων και μουσικών εκδηλώσεων, εξοπλισμός συνεδρίων, 
νίάβο - φωτογραφικό εργαστήριο, βιβλιοθήκες, τεκμηρίωση 
κ.λπ. 

( 

Αρθρο 4. 

Περιουσία - Πόροι 

1. Περιουσία του Ιδρύματος αποτελεί το ποσό των δέκα πέ¬ 
ντε εκατομμυρίων (15.000.000) δραχμών. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιουσιακών 
του στοιχείων. 

β) Οι τόκοι από τις καταθέσεις του σε Τράπεζες ή άλλους 
Πιστωτικούς Οργανισμούς. 


γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές οποιοσδήποτε φυσι¬ 
κού ή νομικού προσώπου προς αυτό. 

Αρθρο 5. 

Διοίκηση 

1. Το ίδρυμα διοικείται από τριμελές Διοικητικό Συμβούλιο 
του οποίου ο αριθμός των μελών μπορεί να φθάσει μέχρι πέ¬ 
ντε (5), σύμφωνα με την εκάστοτε απόφαση των μελών του. 

Το πρώτο Διοικητικό Συμβούλιο αποτελείται από τους: 

α) Πέτρο Νομικό του Μάρκου,Πρόεδρο 

β) θεοδώρα συζ. Πέτρου Νομικού 

γ) Χρήστο Ντούμα. 

2. Από τα παραπάνω μέλη ο πρώτος είναι ισόβιος, ενώ τα 
υπόλοιπα δύο μέλη ορίζονται με διετή θητεία. Ένα μήνα πριν 
από τη λήξη της θητείας των μη ισοβίων μελών, το Διοικητικό 
Συμβούλιο, με απλή πλειοψηφία, εκλέγει τους διαδόχους 
του, ομοίως με θητεία δύο ετών, εφαρμοζομένων των διατά¬ 
ξεων του άρθρου 99 του Α.Ν. 2039/1939. Τα μέλη του Διοι¬ 
κητικού Συμβουλίου είναι πάντα επανεκλέξιμα. 

3. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Αντιπρόεδρο, το Γραμμα- 
τέα και τον Ταμία, μη αποκλεισμένου όπως οι παραπάνω αρ¬ 
μοδιότητες συμπίπτουν σε ένα και μόνο πρόσωπο. 

4. Σε περίπτωση αποποίησης, παραίτησης, έκπτωσης, ανι¬ 
κανότητας, θανάτου ή αντικατάστασης, για οποιοδήποτε νό¬ 
μιμο λόγο, κάποιου από τα μέλη του Διοικητικού Συμβουλίου/ 
η κενή θέση συμπληρώνεται με απόφαση των υπολοίπων με¬ 
λών, μέσα σε τριάντα (30) μέρες από την επέλευση του γεγο¬ 
νότος σύμφωνα με τις διατάξεις της συστατικής πράξης και 
του άρθρου 99 του Α.Ν. 2039/39. 

5. Εάν για οποιοδήποτε λόγο ο Πρόεδρος - Ιδρυτής ήθελε 
αποχωρήσει, Πρόεδρος εκλέγεται πρόσωπο της οικογένειας 
αυτού και συγκεκριμένα εκ των κατιόντων αυτού ο γιός του 
Πέτρος Πέτρου Νομικός, σε περίπτωση δε που αυτός είναι 
ανήλικος ή κατά σειράν ενήλικη κόρη, σε περίπτωση δε που 
και αυτές είναι ανήλικες η σύζυγος του Προέδρου μέχρι την 
ενηλικίωση των κατά τω άνω τέκνων, διαφορετικά όπως ο 
Πρόεδρος με πράξη του εν ζωή ή αιτία θανάτου θα ορίσει. 

6. Το Διοικητικό Συμβούλιο συνεδριάζει τακτικά κάθε έξι (6) 
μήνες και έκτακτα οπότε το ζητήσει ο Πρόεδρος ή δύο (2) από 
τα μέλη του, με γραπτή αίτησή τους προς τον Πρόεδρο, πά¬ 
ντοτε όμως έπειτα από πρόσκληση του Προέδρου. 

7. Το Διοικητικό Συμβούλιο βρίσκεται σε απαρτία όταν τα 
παρόντα μέλη είναι περισσότερα από τα απόντα. Μεταξύ των 
παρόντων πρέπει υποχρεωτικά να είναι και ο Πρόεδρος ή ο 
νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ισο- 
ψηφίας υπερισχύει η γνώμη με την οποία συντάσσεται ο Πρό¬ 
εδρος. 

9. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνεχείς συ¬ 
νεδριάσεις, θεωρείται ότι έχει παραιτηθεί και η κενή θέση αυ¬ 
τού συμπληρώνεται κατά τα οριζόμενα στην παρ. 3 του παρό¬ 
ντος άρθρου. 

10. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι αποφά¬ 
σεις που λαμβάνονται από αυτό καθώς και η γνώμη των μελών 
που τυχόν διαφωνούν. Τα πρακτικά υπογράφονται από όλα τα 
μέλη που μετέχουν στη συνεδρίαση. 

11. Τα μέλη του Διοικητικού Συμβουλίου προσφέρουν τις 

υπηρεσίες τους χωρίς αμοιβή. Δικαιούνται όμως οδοιπορικών 
ή άλλων εξόδων που δαπάνησαν για την εκτέλεση υπηρεσίας 
του ιδρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματοποιή¬ 
θηκαν νόμιμα. 

Άρθρο 6. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα 
που αφορά στη διοίκηση και στη λειτουργία του, τη διάθεση 
των πόρων αυτού, καθώς και για κάθε ενέργεια που σχετίζε¬ 
ται με την εκπλήρωση του σκοπού του, πάντοτε όμως σύμ¬ 
φωνα με τις διατάξεις της συστατικής πράξης, του παρόντος 
οργανισμού του Α.Ν. 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, κα¬ 
θώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικονομι¬ 
κών ή αρμόδιο Νομάρχη) τον προϋπολογισμό και απολογισμό 
του ιδρύματος, σύμφωνα με τις διατάξεις των άρθρων 101 και 
102 του Α.Ν. 2039/39 και του από 20.12.1939 Β.Δ/τος (ΦΕΚ 
442/Α/1939). : 

Μαζί με τον απολογισμό, καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθητικού 
του ιδρύματος. 

β. Αποφασίζει την πρόσληψη του αναγκαίου προσωπικού 
του ιδρύματος, με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. Προσ¬ 
διορίζει τα δικαιώματα, τις υποχρεώσεις και τα ειδικότερα κα¬ 
θήκοντα του παραπάνω προσωπικού, καθώς και την αμοιβή 
του, σύμφωνα με τους όρους των συλλογικών συμβάσεων ερ- 
“γασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευερ¬ 
γετών και δωρητών του ιδρύματος. 

ε) Καταρτίζει τον οργανισμό εσωτερικής λειτουργίας του 
ιδρύματος. 

3. Το Διοικητικό Συμβούλιο με απόφασή του μπορεί μέρος 
των αρμοδιοτήτων του να εκχωρήσει προς ενάσκηση στον 
Πρόεδρο αυτού, την ευθύνη όμως για τις ενέργειές του θα 
φέρει αυτό. 

Άρθρο 7. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, καθώς 
και στις σχέσεις του με κάθε τρίτο, αυτοπροσώπως ή με πρό¬ 
σωπο που ορίζεται απ’ αυτόν και εγκρίνεται με απόφαση του 
Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και 
διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη του 
Διοικητικού Συμβουλίου πέντε (5) τουλάχιστον μέρες πριν 
από την συνεδρίαση. 


γ) Καταρτίζει, βοηθούμενος από τον Γραμματέα, την ημε¬ 
ρήσια διάταξη των θεμάτων που θα συζητηθούν, την οποία και 
υπογράφει, θέμα που δεν περιλαμβάνεται σ’ αυτήν δεν συζη- 
τείται, εκτός αν πρόκειται για επείγουσα υπόθεση και συμφω¬ 
νήσει γι’ αυτό η πλειοψηφία των παρόντων μελών του Διοικη¬ 
τικού Συμβουλίου. 

δ) Εισηγείται στο Διοικητικό Συμβούλιο τα θέματα της συ¬ 
ζήτησης. Μπορεί όμως, όποτε κρίνει σκόπιμο, να αναθέτει 
την εισήγηση διαφόρων θεμάτων σε άλλο μέλος του Διοικητι¬ 
κού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Προσλαμβάνει και απολύει, ύστερα από απόφαση του 
Δ.Σ. το προσωπικό του Ιδρύματος και καθορίζει τις αμοιβές 
αυτού, σύμφωνα με την εργατική νομοθεσία και τις συλλογι¬ 
κές συμβάσεις εργασίας. 

η) Ασκεί εποπτέία και έλεγχο στο προσωπικό του ιδρύμα¬ 
τος, εκτελεί τις αποφάσεις του Διοικητικού Συμβουλίου και 
ενεργεί σύμφωνα με τις ειδικές εξουσιοδοτήσεις και εντολές 
αυτού. 

2. Τον Πρόεδρο, όταν απουσιάζει ή κωλύεται, αναπληρώνει 
ο Αντιπρόεδρος και σε περίπτωση απουσίας ή κωλύματος 
τούτου, άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 8. 

Αρμοδιότητες Γ ραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την 
καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών) να βοηθείται από υπάλληλο του ιδρύματος, την ευ¬ 
θύνη όμως για τις ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώ¬ 
νει 1 άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστω¬ 
τικά ιδρύματα που ορίζονται στο άρθρο 73 του Α.Ν. 2039/39, 
έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή εκτάκτων και επει- 
γουσών δαπανών του ιδρύματος, το ύψος του οποίου καθορί¬ 
ζεται με απόφαση του Διοικητικού Συμβουλίου στην αρχή 
κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απολο¬ 
γισμού και Ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Αρθρο 10. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λήγει 
την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβέρνησης 
του σχετικού Π.Δ/τος έγκρισης της σύστασης του ιδρύματος, 
η οποία μπορεί να παραταθεί μέχρι την 31η Δεκεμβρίου του 
επόμενου ημερολογιακού έτους, με απόφαση του Διοικητι¬ 
κού Συμβουλίου που λαμβάνεται στην πρώτη συνεδρίασή του. 

Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμ¬ 
φωνα με τις διατάξεις των άρθρων 101 και 102 του Α.Ν. 
2039/39 και του από 20.12.1939 σχετικού Δ/τος (ΦΕΚ 552/ 
Α/22.12.1939). 

Αρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμ¬ 
βουλίου. 

γ) Βιβλίο λογιστικής παρακολούθησης, στο οποίο καταχω¬ 
ρίζονται με χρονολογική σειρά και με λογιστική τάξη, όλα τα 
έσοδα και έξοδα του ιδρύματος που πραγματοποιούνται στη 
διάρκεια της χρήσης. 


δ) Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικη¬ 
τικό Συμβούλιο αποφασίζει την τήρηση και άλλων βιβλίων και 
στοιχείων, τα οποία κρίνει ότι είναι απαραίτητα για την παρα¬ 
κολούθηση της διαχείρισης της περιουσίας του ιδρύματος και 
της εκτέλεσης των σκοπών του. 

Αρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να 
συμπληρωθεί με Προεδρικό Διάταγμα, σύμφωνα με τις διατά¬ 
ξεις των άρθρων 98 του Α.Ν. 2039/39 και 110 και 119 του 
Αστικού Κώδικα, ύστερα από πρόταση του Προέδρου και 
απόφαση του Διοικητικού Συμβουλίου αυτού, ως προς τις μη 
σημαντικές διατάξεις του, όχι όμως και του σκοπού. 

Αρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήποτε 
λόγο, η περιουσία του περιέρχεται με απόφαση του Διοικητι¬ 
κού Συμβουλίου σε νομικό πρόσωπο δημοσίου ή ιδιωτικού δι¬ 
καίου, που επιδιώκει παρεμφερείς σκοπούς και όπως ο ιδρυ¬ 
τής με απόφαση του εν ζωή ή με διαθήκη θα ορίσει. 

Στην Υπουργό Πολιτισμού και τον Υφυπουργό Οικονομι¬ 
κών, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Ιανουάριου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

